CELEX: C2004/239/10
Language: fi
Date: 2004-09-25 00:00:00
Title: Asia C-273/04: Puolan tasavallan 28.6.2004 Euroopan unionin neuvostoa vastaan nostama kanne

25.9.2004   
            
            
               FI
            
            
               Euroopan unionin virallinen lehti
            
            
               C 239/6
            
         Puolan tasavallan 28.6.2004 Euroopan unionin neuvostoa vastaan nostama kanne
   (Asia C-273/04)
   (2004/C 239/10)
   Puolan tasavalta on nostanut 28.6.2004 Euroopan yhteisöjen tuomioistuimessa kanteen Euroopan unionin neuvostoa vastaan. Kantajan asiamies on Jarosław Pietras.
   Puolan tasavalta vaatii yhteisöjen tuomioistuimessa, että
   
               1.
            
            
               yhteisöjen tuomioistuin kumoaa Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehtoja ja niiden sopimusten mukautuksia, joihin Euroopan unioni perustuu, koskevan asiakirjan mukauttamisesta yhteisen maatalouspolitiikan uudistuksen vuoksi 22 päivänä maaliskuuta 2004 tehdyn neuvoston päätöksen 2004/281/EU 1 artiklan 5 kohdan (1)
               
            
         
               2.
            
            
               sekä, että
               
                           —
                        
                        
                           asia käsitellään puolan kielellä
                        
                     
                           —
                        
                        
                           asia käsitellään suuressa jaostossa
                        
                     
                           —
                        
                        
                           Euroopan unionin neuvosto velvoitetaan korvaamaan oikeudenkäyntikulut.
                        
                     
         Oikeudelliset perusteet ja pääasialliset perustelut
   Puolan tasavallan hallitus katsoo, että liittymisasiakirjan 23 artiklassa, kun sitä tulkitaan kansainvälisissä sopimuksissa määrättyjen periaatteiden samoin kuin yhteisön oikeuden periaatteiden mukaisesti, ei anneta oikeudellista perustaa päätöksen 2004/281/EU 1 artiklan 5 kohdassa määriteltyjen toimenpiteiden toteuttamiseksi, kun siinä laajennetaan osittaisten maksujen soveltaminen uusiin suoriin maksuihin.
   Riidanalainen toimenpide ei merkitse liittymisasiakirjan mukauttamista yhteisen maatalouspolitiikan muuttamiseksi, vaan kyseisessä asiakirjassa määriteltyjen liittymisehtojen olennaista muutosta, joka on haitallinen Puolan tasavallalle ja Puolan tasavallan alueella toimiville maantaloustuottajille. Riidanalainen toimenpide ei ole yhteisön sääntöjen muuttamisesta johtuva välttämätön toimenpide. Puolan tasavallan hallituksen mukaan Euroopan unionin neuvostolla ei näin ollen ollut toimivaltaa laajentaa osittaisten maksujen soveltamista liittymisasiakirjan 23 artiklan nojalla tehtävällä päätöksellä. Ottaessaan käyttöön riidanalaisen toimenpiteen Euroopan unionin neuvosto on rikkonut liittymisasiakirjan 23 artiklan määräystä.
   Puolan tasavallan hallitus esittää lisäksi, että riidanalainen toimenpide on vastoin liittymissopimuksen tavoitetta eli sitä, että uudet jäsenvaltiot saavat täysimääräisesti osakseen Euroopan unionin jäsenyydestä aiheutuvat oikeudet ja velvoitteet, sekä EY 12 artiklassa ja EY 34 artiklan 2 kohdan toisessa alakohdassa ilmaistua syrjintäkiellon periaatetta. Liittymissopimuksessa omaksuttiin periaate uusien jäsenvaltioiden liittymisestä samoin oikeuksin eli syrjintäkiellon ja yhteisön viidentoista jäsenvaltion ja uusien jäsenvaltioiden tuottajien yhdenvertaisen kohtelun periaatteen noudattamisesta. Tätä periaatetta voidaan rajoittaa vain nimenomaisesti lueteltujen maataloustuottajien tukea koskevien instrumenttien osalta. Riidanalaisella toimenpiteellä otetaan sitä vastoin käyttöön erilainen, luonteeltaan syrjivä periaate, jonka mukaan kaikki, nykyiset tai tulevat, suorat maksut, myönnetään asteittaisen menetelmän käyttöönottamisesta johtuvien erilaisten periaatteiden mukaisesti. Riidanalainen toimenpide johtaa näin ollen siihen, että syrjintäkiellon ja yhdenvertaisen kohtelun periaatteesta poiketaan siten, että poikkeamisen soveltamisalaa ei ole määritelty ja se on epäselvä.
   Puolan tasavallan hallitus katsoo vielä, että riidanalaisella toimenpiteellä järkytetään saavutettua neuvottelukompromissia omaksumalla periaatteena sellaiset ratkaisut, jotka ovat liittymissopimuksessa luonteeltaan poikkeuksellisia, ja loukataan vilpittömän mielen periaatetta. Puolan tasavallan hallitus väittää, että se oli neuvottelujen alusta alkaen tunnustanut asteettaista käyttöönottoa koskevan menetelmän luonteeltaan poikkeuksellisena ratkaisuna, joka voidaan tehdä vain nimenomaisesti lueteltujen tukea koskevien instrumenttien osalta, eikä päinvastoin maataloustulojen tukemista Puolan tasavallan alueella koskevana periaatteena.
   
      (1)  EUVL L 93, 30.3.2004, s. 1.